Til sommer kan nordjyderne flyve direkte til Split i Kroatien og Nice i Sydfrankrig fra Aalborg Lufthavn. - Vi har oplevet en stigende efterspørgsel fra kunderne omkring Aalborg og Billund. Det vil vi gerne udvikle, og vi har erfaret, at der er grundlag for at tilbyde direkte ruter til populære feriedestinationer, siger koncerndirektør i SAS, Joakim Landholm. Mange kunder er vant til at rejse med SAS i forretningsøjemed. I Aalborg Lufthavn er der stor glæde over, at nordjyderne nu også kan tage på ferie sydpå med selskabet. - Det er meget, meget glædeligt, siger lufthavnsdirektør i Aalborg Lufthavn, Søren Svendsen. Billetter til det nye sommerhøjsæsonprogram bliver sat til salg gradvist fra den 25. november.

Referat:
Når sommersæsonen begynder i juli 2014, skriver SAS historie. Det er nemlig første gang, at kunder kan flyve direkte på sommerferie fra Aalborg Lufthavn med SAS.